Diari Oficial de la Generalitat Valenciana


Sumari del DOGV 3910, del 04-01-2001 (2000/10336)

RESOLUCIÓ de 12 de desembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de la Denúncia del Conveni Marc de col·laboració entre la Comunitat Autònoma Valenciana i el Ministeri d'Agricultura, Pesca i Alimentació per a la posada en marxa de les mesures estructurals d'acompanyament de la Política Agrària Comuna.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3910

Data del DOGV
:   04-01-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/10706


Data del document
:   12-12-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * administració central

RESOLUCIÓ de 12 de desembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de la Denúncia del Conveni Marc de col·laboració entre la Comunitat Autònoma Valenciana i el Ministeri d'Agricultura, Pesca i Alimentació per a la posada en marxa de les mesures estructurals d'acompanyament de la Política Agrària Comuna. [2000/10904]
  
Subscrita, després de la tramitació prèvia reglamentària, entre la Subsecretaria d'Agricultura, Pesca i Alimentació (Ministeri d'Agricultura, Pesca i Alimentació) i la Conselleria d'Agricultura, Pesca i Alimentació de la Generalitat Valenciana, l'11 d'octubre de 2000, la Denúncia del Conveni Marc de col·laboració entre la Comunitat Autònoma Valenciana i el Ministeri d'Agricultura, Pesca i Alimentació per a la posada en marxa de les mesures estructurals d'acompanyament de la Política Agrària Comuna, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada Denúncia, que ha quedat inscrita en el Registre de Convenis amb el número 0803/2000, i que figura com a annex d'aquesta resolució.
  
València, 12 de desembre de 2000.- La subsecretaria del Secretariat del Govern i Relacions amb les Corts: Amparo Koninckx Frasquet.
  
Denúncia del conveni marc de col·laboració entre la Comunitat Autònoma Valenciana i el Ministeri d'Agricultura, Pesca i Alimentació per a la posada en marxa de les mesures estructurals d'acompanyament de la Política Agrària Comuna.
  
Madrid, 11 d'octubre de 2000
  
Reunits
  
D'una banda, el senyor Manuel Lamela Fernández, sotssecretari d'Agricultura, Pesca i Alimentació, en virtut del Reial Decret 1515/1997, de 26 de setembre, i que actua per delegació del ministre, de conformitat amb l'article 1, apartat 19, de l'Ordre d'1 de juliol de 1999, a qui correspon la competència per a l'establiment de convenis de col·laboració amb les comunitats autònomes, d'acord amb el que es disposa en l'article 13, apartat 3, de la Llei 6/1997, de 14 d'abril, d'Organització i Funcionament de l'administració General de l'Estat; en l'article 4, apartat 1, de la Llei 50/1997, i en l'article 6, en relació amb la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
De l'altra, la senyora Maria Àngels Ramon-Llin i Martínez, consellera d'Agricultura, Pesca i Alimentació (Decret 23-7-99), en nom de la Comunitat Autònoma Valenciana, amb autorització del Consell de Govern d'aquesta comunitat de data 18 de juliol del 2000.
  
Es reconeixen recíprocament la capacitat legal per a atorgar aquesta denúncia de conveni, i amb aquesta finalitat:
  
Exposen
  
1. Que amb data 14 d'agost de 1997 es va subscriure el conveni marc de col·laboració entre la Comunitat Autònoma Valenciana i el Ministeri d'Agricultura, Pesca i Alimentació per a la posada en marxa de les mesures d'acompanyament de la política agrària comuna.
  
2. Que el període de vigència del conveni és des del mateix dia de la data de la firma fins al 31 de desembre de l'any 2001.
  
3. Que el procediment de transferències de fons a les comunitats autònomes fixat en el conveni ha plantejat grans dificultats, que afecten el normal funcionament dels programes i repercuteixen, per tant, en el compliment dels compromisos adquirits amb els beneficiaris d'aquestes ajudes.
  
4. Que en el futur i per evitar els problemes a què es fa referència en l'apartat 3 anterior, la distribució i transferència de fons a les comunitats autònomes es regularan d'acord amb el que s'estableix en l'article 153 de la Llei General Pressupostària, en la redacció actual, de conformitat amb la Llei 13/1996, de 30 de desembre, i la Llei 55/1999, de 30 de desembre.
  
5. Que com a conseqüència del que s'ha exposat anteriorment i de conformitat amb la clàusula novena del conveni mencionat, les dues parts
  
Acorden:
  
Deixar sense efecte el conveni de col·laboració subscrit entre el Ministeri d'Agricultura, Pesca i Alimentació, i la Comunitat Autònoma Valenciana, a partir de la data de la firma.
  
Mantenir el compromís de transferir, per part del Ministeri d'Agricultura, Pesca i Alimentació, durant els anys 2000 i 2001, a través de la Conferència Sectorial d'Agricultura i Pesca, la quantitat fixada en l'annex del conveni de col·laboració denunciat, que puja a dos-cents quaranta-cinc milions dues-centes setanta mil pessetes (406.673.697 PTA) i que equivalen a un milió quatre-centes setanta-quatre mil cent dos euros i trenta-nou cèntims (1.474.102,39 euros) anuals, per al conjunt de les tres mesures d'acompanyament.
  
I com a prova de conformitat i per a la deguda constància d'allò convingut, firmen aquesta denúncia del conveni en triple exemplar i per a un sol efecte, en el lloc i la data indicats en l'encapçalament.
  
El ministre d'Agricultura, Pesca i Alimentació (W.M.K.K. d'1 de juliol de 1999 i BOE de 6 de juliol de 1999), el subsecretari: Manuel Lamela Fernández.
  
La consellera d'Agricultura, Pesca i Alimentació: M.ª Àngels Ramon-Llin Martínez.